朱翌
輶归自五羊得承可旧诗一编书其后
君不见香山居士居洛阳。远借五寺收文章。
又不见巢父诗卷何所藏，留之天地同久长。
铸金琢石非不强，金流石泐不可防。
以人传人策甚良，世人雇未知其方。
我昔宦游凌大江，年少从君璧一双。
胜时一咏同一觞，颇亦自愧抢榆枋。
劫火不肯留青囊，日往月来心不忘。
大儿南归自五羊，袖中乃有万丈光。
伏而读之喜量，重到虎踞龙盘乡。
今年贡舶早放洋，明珠大贝光溢箱。
答赐不敢烦吾皇，原得君诗归献王。